ועדת העבודה, הרווחה והבריאות, כנסת 16, פרוטוקול מספר 283, 2004-11-16 11:00

שאול יהלום: אנחנו נדון היום בהצעת החוק של חה"כ מרינה סולודקין.

שאול יהלום: אנחנו נמצאים בשלב שבין קריאה טרומית לקריאה ראשונה.

שאול יהלום: יחד עם הצעת חוק זו עברה הצעת חוק פרטית של חמישה חברי כנסת: רשף חן, רוני בריזון, יגאל יאסינוב, אילן ליבוביץ ואהוד רצאבי, הצעת חוק משפחות חד הוריות (תיקון-הכרה באפוטרופוס על חסוי כהורה יחיד).

מרינה סולודקין: את החוק הזה אני הגשתיבכנסת ה-15, הכנו אותו קריאה ראשונה והיתה הסכמה של כל הגורמים, אבל הצערי נפלה וזה היה צריך לעבור לכנסת הזו.

מרינה סולודקין: בקרב אוכלוסיית העולים יש הרבה טרגדיות.

מרינה סולודקין: מגיעים לכאן דודה עם קטין או סבא עם קטין.

מרינה סולודקין: כיוון שהתהליך של אישור לאפוטרופסות לוקח הרבה זמן, טוב יהיה אם נכיר במשפחות האלה כמשפחה חד הורית.

מרינה סולודקין: אני מודה ליו"ר הוועדה שעבר זמן מועט מאז הקריאה הטרומית ועד הדיון היום.

רועי קרת: כמו שציינה חה"כ סולודקין, זו הפעם השניה שההצעה הזו עולה, והיא נוסחה כבר בכנסת הקודמת והוכנה לקריאה ראשונה.

רועי קרת: אני רוצה לומר לטובת הפרוטוקול שהצעה 302 והצעה 323 אינן זהות במהות.

רועי קרת: נצטרך להתאים את הצעה מס' 302 לנוסח של הצעה 323.

רועי קרת: דברי ההסבר הם אותם דברי הסבר והם מתייחסים לנוסח הקודם.

ג’ודי וסרמן: המהות של העניין היא, שחוק הבטחת הכנסה מעניק להורה יחיד גמלאות בשיעורים גבוהים יותר, ולכן יש חשיבות להכיר באותן משפחות בהן הסבא מגדל את הילד או הדודה שמגדלת את הילד כמשפחות חד הוריות.

ג’ודי וסרמן: התיקון הזה קובע שמי שמונה כאפוטרופוס ובו מתקיימים כל האלמנטים של הגדרת הורה יחיד, יקבל גמלה בשיעור מוגדל.

ג’ודי וסרמן: כפי שאמר עו"ד קרת, דברי ההסבר מתייחסים לנוסח הקודם, בו הכוונה לתהליך המינוי, בעוד הנוסח מדבר על מי שכבר מונה להיות אפוטרופוס ומתקיימים בו אחד האלמנטים שבחוק משפחות חד הוריות.

שאול יהלום: ד"ר סולודקין, האם את מסכימה לזה?

מרינה סולודקין: אני מסכימה לשנות את דברי ההסבר.

יפעת בויאר: אני מבינה שמתייחסים רק למי שמונה ולא לתהליך המינוי.

ג’ודי וסרמן: נכון.

יפעת בויאר: מה לעניין מינוי זמני?

ג’ודי וסרמן: מינוי זה מינוי.

יפעת בויאר: מה קורה בזמן בו יש אפוטרופוס זמני עד שממנים אחד קבוע?

ג’ודי וסרמן: זה מינוי.

חנה נויברגר: אבל זה יכול להשתנות.

חנה נויברגר: אני חושבתצ שזה כמו מי שלא כאפוטרופוס.

ג’ודי וסרמן: אותו אדם שהגיש תביעה להבטחת הכנסת יצטרך לבוא ולהביא איזושהי אסמכתא, מינוי של בית משפט, שהוא מונה כאפוטרופוס.

ג’ודי וסרמן: אם אתם רואים מינוי זמני שהוא בתוקף לשנה אחת, בתום השנה אתם תבדקו שוב, האם הוא עדיין אפוטרופוס.

חנה נויברגר: לפעמים זה גם לכמה חודשים.

שאול יהלום: אבל באותה תקופה הוא האפוטרופוס.

שאול יהלום: אם המטרה היא לאפשר לאפוטרופוס הכנסה יותר גבוהה, אז צריך לתת לו זאת.

שאול יהלום: אנחנו יודעים כי לעיתים התוצאות בתחילת התהליך הם יותר גבוהות.

שאול יהלום: זה כולל ביגוד, שיקום, חינוך ועוד הרבה דברים.

שאול יהלום: לכן, זה יהיה משונה אם לא נאשר את הזמני.

יפעת בויאר: אולי למען הסר ספק נוסיף, לרבות מנוי זמני?

שאול יהלום: היועצת המשפטית אומרת, שזה ברור על פניו.

ג’ודי וסרמן: מינו לאפוטרופוס זה מינוי לאפוטרופוס.

שאול יהלום: תבדקי עוד פעם את הפרשנות לכך.

ג’ודי וסרמן: בסדר.

ג’ודי וסרמן: האם משרד האוצר או המוסד לביטוח הלאומי יכול להציג את העלות של הצעת החוק הזו?

הרן לבאות: אין לנו עדיין הערכות.

שאול יהלום: האם אתם יכולים להמציא לנו את הנתונים האלה תוך שבוע ימים?

הרן לבאות: כן, למרות שיש לנו בעיה לגייס נתונים של המשפחות שנמצאות בשלב הביניים.

שאול יהלום: אני רוצה שתחשוב על אפוטרופופסים ותכפיל את זה במדד של חד הוריות.

רועי קרת: חלק מהאפוטרופוסים כבר היום מקבלים את הגמלה מכות הגדרות אחרות של ילד.

רועי קרת: סבא וסבתא כן מקבלים היום את הגמלה הזו.

שאול יהלום: אז נקבל הערכה של עלות מקסימלית, ואנחנו נעיר שאפשר להוריד כמה אחוזים כיוון שחלק קיים כבר היום.

שאול יהלום: אני מבין שהממשלה מסכימה.

ג’ודי וסרמן: נוסיף את זה לדברי ההסבר.

שאול יהלום: אם כך, אנחנו מאשרים את צירוף שתי ההצעות להצעה אחת.

שאול יהלום: אנחנו מאשרים את איחוד הנוסח ואת ההצעה הזו לקריאה ראשונה.

יפעת בויאר: האם הכוונה היא שהתיקון יהיה בחוק הבטחת הכנסה?

ג’ודי וסרמן: כן.

יפעת בויאר: אז אנחנו נפספס הרבה מאוד תחומים שחוק משפחות חד הוריות מסביר אותם.

ג’ודי וסרמן: אבל יש הפנייה לחוק משפחות חד הוריות.

ג’ודי וסרמן: זה מכיל את הורה יחיד כהגדרתו בסעיף 1 בחוק משפחות חד הוריות.

יפעת בויאר: הבעיה היא בהגדרת ילד במשפחות חד הוריות.

שי סומך: דווקא ההגדרה היא מאוד רחבה שם.

יפעת בויאר: לפי הצעת החוק ולא לפי החוק הקיים.

שאול יהלום: מהי ההצעה שלך?

יפעת בויאר: בעיני, התיקון החשוב הוא דווקא בחוק משפחות חד הוריות.

יפעת בויאר: אני מציעה שבחוק משפחות חד הוריות תהיה הגדרה מחודשת להורה יחיד ולילד, לפיו יאמר, ילד, לרבות נכד וחסוי.

ג’ודי וסרמן: הצעת החוק הזו לא מדברת על נכד וחסוי.

ג’ודי וסרמן: חוק משפחות חד הוריות יש הגדרה להורה יחיד.

ג’ודי וסרמן: מדובר באדם שאינו נשוי ואין אדם בציבור הידוע כבן זוגו וכו'.

ג’ודי וסרמן: בחוק הבטחת הכנסת מדובר על ילד כהגדרתו בסעיף 238 לחוק הביטוח הלאומי, לא רק ילד שמלאו לו 18 שנים, אלא גם ילד שמלאו לו 20-22 שנים, אם מתקיימים בו כל מיני תנאים.

יפעת בויאר: אני מתכוונת להגדרה של ילד במשפחות חד הוריות, שם ההגדרה של ילד היא הגדרה מצומצמת ויכולה ליצור בעיה בכל הסיטואציות שדיברתי עליהן.

שאול יהלום: אנחנו מאשרים את החוק, ואם תסבי את תשומת לבנו לדברים שצריכים להיכלל בהצעת החוק, נוכל לעשות זאת בין קריאה ראשונה לשנייה ושלישית.

יפעת בויאר: אני כבר עכשיו יכולה לעשות זאת.

שאול יהלום: אבל את רואה שיש מחלוקת בינך לבין שאר המשפטנים שנמצאים כאן, ועל כן את צריכה קודם לשכנע אותם בשיחות אישיות.

שאול יהלום: תודה רבה, הישיבה נעולה.